open-index/open-wikipedia-markdown huggingface dataset:
Ylona Garcia

Si **Ylona Jade Garcia**, higit na kilala bilang **Ylona Garcia** (ipinanganak 28 Pebrero 2002) ay isang aktres at mang-aawit sa Pilipinas. Sya ay ipinanganak at lumaki sa Sydney, Australya sa parehong Pilipinong mga magulang na sina Peter Garcia at Caridad Navalle-Garcia. Nakilala si Garcia matapos nyang sumali sa Pinoy Big Brother bilang isa sa mga housemates nito noong Hunyo 2015. Si Ylona ay binigyan ng bansag na "Daldal Darling ng Australia" sa naturang palabas at itinanghal na  *Second Teen Big Placer* sa pagtatapos nito.

Matapos ang paglabas nya sa Pinoy Big Brother ay naging sunod-sunod na rin ang paglabas ni Garcia sa iba pang mga programa ng ABS-CBN gaya ng It's Showtime, kung saan napanood silang magtanghal ng kanyang ka-*loveteam* at malapit na kaibigan na si Bailey May. Nakilala din si Garcia matapos niyang maging parte ng teleseryeng,
On the Wings of Love na pinagbidahan nila James Reid at Nadine Lustre. Si Garcia ay kasalukuyang mapapanood sa ASAP.

Ang paunang album ni Garcia ay pinamagatang **My Name Is Ylona Garcia** na inilunsad kasabay ng kanyang Digital Concert noong Hulyo ng 2016. Inilabas ito sa digital (iTunes at Spotify) at pisikal na porma sa ilalim ng Star Music.

## Pilmograpiya
### Telebisyon
## Mga nota
Kategorya:Mga artista mula sa Pilipinas
Kategorya:Ipinanganak noong 2002
Aleppo

Ang **Aleppo** (;  / ALA-LC: ''*, ) ay isang pangunahing lungsod sa Syria na nagsisilbi bilang kabisera ng Gobernado ng Aleppo na pinakamataong gobernado ng Syria. Ito ang pinakamataong lungsod ng Syria bago ang Digmaang Sibil ng Syria, na may 2,132,100 katao ayon sa senso noong 2004. Subalit ang Aleppo ay ang maaaring pangalawang pinakamataong lungsod sa Syria ngayon, kasunod ng kabisera Damascus.

Isang sinaunang lungsod ang Aleppo, at isa sa mga pinakamatandang lungsod na patuloy na tinitirhan sa mundo; tinitirhan na ito mula pa noong ika-6  na milenyo B.K. Ang mga paghukay sa Tell as-Sawda at Tell al-Ansari, timog ng lumang lungsod ng Aleppo, ay nagpapakita na ang lugar ay tinirhan ng mga Amorreo mula pa noong huling bahagi ng ika-3 milenyo B.K.; at ito rin kung kailang unang nabanggit ang Aleppo sa mga tabletang kuneiporme (*cuneiform tablets*) na nahukay sa Ebla at Mesopotamya, na kung saan bahagi ang Aleppo ng estadong Amorreo na Yamhad, at kilala sa kakayahang komersiyo at hukbo nito. Ang mahabang kasaysayan ng Aleppo ay iniukol sa estratehikong lokasyon nito bilang sentro ng kalakalan sa pagitan ng Dagat Mediterraneo at Mesopotamya (iyan ay kasalukuyang Iraq).

Sa mga dantaon, ang Aleppo ay pinakamalaking lungsod sa rehiyon ng Syria, at pangatlong pinakamalaki sa Imperyong Otomano pagkaraan ng Konstantinopla at Cairo. Isa rin ito sa mga pinakamalaking lungsod sa Levant bago ang pagsapit ng Digmaang Sibil ng Syria. Ang kahalagahan ng lungsod sa kasaysayan ay dahil sa lokasyon nito sa isang dulo ng Daan ng Sutla na dumaan sa Gitnang Asya at Mesopotamya. Nang ipinasinaya ang Kanal Suez noong 1869, lumayo ang kalakalan sa dagat at nagsimula ang unti-unting paghina ng Aleppo. Sa pagbagsak ng Imperyong Otomano pagkaraan ng Unang Digmaang Pandaigdig, isinuko ng Aleppo ang hilagang *hinterland* (kalapit na rehiyon) nito sa kasalukuyang Turkiya, gayundin ang mahalagang Baghdad Railway na nag-uugnay nito sa Mosul. Noong dekada-1940, napunta sa Turkiya ang mga lungsod ng Antakya at İskenderun, ang mga pangunahing daan nito pa-dagat. Sa huli, ang paghihiwalay (*isolation*) ng Syria sa ilang nakaraang dekada ay nagpalala ng sitwasyon. Ang paghina na ito ay maaring naitulong sa pagpapanatili ng lumang lungsod ng Aleppo, ang arkitekturang mediybal nito at kinagisnang pamana. Nakamit nito ang titulong "*Islamic Capital of Culture 2006''", at nagkaroon ito ng matagumpay na pagbabalik sa dating kalagayan ng mga makasaysayang lugar nito.

Noong Labanan sa Aleppo naranasan ng lungsod ang malakihang pagkawasak, at ito ang pinakatinamaang lungsod noong Digmaang Sibil ng Syria. Noong Disyembre 2016, nakamit ng pamahalaan ng Syria ang buong pamamahala ng Aleppo pagkaraan ng isang matagumpay na opensiba.

## Tingnan din
* Aleppo Codex
* Talaan ng mga lungsod sa Syria

## Mga sanggunian
Aleppo
Unibersidad ng Kapuluang Peroe

Ang **Unibersidad ng Kapuluang Peroe** (Perowes: *Fróðskaparsetur Føroya*; Ingles: *University of the Faroe Islands*) ay isang state-run university na matatagpuan sa Torshavn, ang kabisera ng Kapuluang Peroe (Faroe Islands). Ito ay binubuo ng dalawang fakultad: ang Faculty of Humanities, Social Sciences and Education at Faculty of Natural and Health Sciences. Ang unibersidad ay nag-aalok ng mga kwalipikasyon sa antas ng batsilyer, master, at Ph.D. sa parehong fakultad. Maliit lamang ang student body, na mayroong kabuuang halos 600 na mga mag-aaral. Ang unibersidad ay nagsasagawa ng isang taunang paligsahan sa disertasyon na bukas sa lahat ng mag-aaral. Ang wika ng instruksyon ay sa Perowes, kaya naman ito ang tanging unibersidad sa mundo na nagsasagawa ng klase sa opisyal na wikang ito. Ang unibersidad ay may kolaborasyon sa Unibersidad ng Copenhagen at ang Unibersidad ng Iceland para sa mga proyekto sa pananaliksik at ito ay isang kasapi ng UArctic.

Kategorya:Mga pamantasan
Paul Collingwood

**Paul David Collingwood** MBE (ipinanganak noong 26 Mayo 1976) ay isang ingles na cricketer. Siya ay isang regular na miyembro ng England Pagsubok bahagi, at ang kapitan ng Isang Araw International (ODI) team (2007-2008). Siya ay din ng kapitan ng kanyang mga county, County Durham Cricket Club. Collingwood ay isang hawla lahat-ng-rounder, na ang hawla pinagsasama natural strokeplay na may mahusay na tenasidad. Siya rin bowls maaasahang daluyan bilis. Inilarawan bilang isang "natural na mga atleta", siya ay itinuturing din bilang isa ng ang pinakamahusay na fielders ng kanyang oras; karaniwang fielding sa paatras punto o sa slips, siya ay nag-deputised bilang wicket-tagabantay para sa England.

## Mga sanggunian 
Kategorya:Ipinanganak noong 1976
Kategorya:Nabubuhay na mga tao
Broadway

Ang **Broadway** ay isa palamuting pamilya ng tipo ng titik na nilikha noong 1927. Naging matagal ang kasikatan nito hanggang hindi na pinagpatuloy ng American Type Founders noong 1954. Muli itong natuklasan noong Panahon ng Cold Type at simula noon, ito ay ginagamit na upang pukawin ang pakiramdam noong dekada 1920 at dekada 1930. May ilang uri ang nagawa:

* *Broadway* (1928, Morris Fuller Benton, American Type Founders), mga kapital lamang.
* *Broadway Engraved* (1928, Sol Hess, Monotype). 
* *Broadway (with lowercase)* (1929, Hess, Monotype). 
* *Broadway Condensed* (1929, Benton, American Type Founders).

## Mga sanggunian
Kaurian:Tipo ng titik
Telugu (bloke ng Unicode)

Ang **Telugu** ay isang bloke ng Unicode na may laman ng panitikan nito para sa mga wikang Telugu, Gondi, and Lambadi. Sa orihinal nitong inkarnasyon, ang punto ng kodigong U+0C01..U+0C4D ay isang direktang kopya ng panitikan sa Telugu na A2-ED na nagmula sa 1988 ISCII standard.

## Bloke
Kaurian:Mga bloke ng Unicode
La Serena

thumb
Ang **La Serena** ay isang lungsod sa Tsile. Ito ang kabisera ng Rehiyon ng Coquimbo sa hilagang bahagi ng bansa. Sang-ayon sa senso noong 2012, mayroon itong 198,163 katao. Itinatag ito noong 1544, at ito ang pangalawang pinakamatandang lungsod sa Tsile, pagkatapos ng kabisera na Santiago na matatagpuan 471 kilometro (293 milya) sa timog ng lungsod.

## Mga sanggunian
Kategorya:Mga pamayanan sa Chile
Talaan ng mga lungsod sa Pennsylvania

Narito ang **talaan ng mga lungsod sa Pennsylvania**, isang estado sa silangang Estados Unidos. Sa kasalukuyan, mayroong 56 lungsod ang estado.

__NOTOC__

## Tingnan din
* Talaan ng mga munisipalidad sa Pennsylvania
* Mga lungsod sa Estados Unidos ayon sa populasyon
* Talaan ng mga lungsod sa Estados Unidos

## Mga kawing panlabas
* *Census Bureau Tables* (para sa datos sa senso noong 2020)


Pennsylvania
Pittston, Pennsylvania

Ang **Pittston** ay isang lungsod sa Kondado ng Luzerne, Pennsylvania, Estados Unidos. Matatagpuan ito sa pagitan ng Scranton at Wilkes-Barre. Nakamit nito ang kahalagahan noong huling bahagi ng ika-19 at unang bahagi ng ika-20 dantaon bilang isang lungsod na masigasig na nagmimina ng antrasitang karbon, na umaakit ng isang malaking bahagi ng lakas paggawa nito sa mga Europeong imigrante. Noong senso ng Estados Unidos noong 2010, may populasyon ito na 7,739 katao kung kaya pang-apat na pinakamalaking lungsod ito sa Kondado ng Luzerne County. Noong tugatog nito sa taong 1920, ang populasyon ay 18,497 katao. Ang lungsod ay binubuo ng tatlong mga bahagi: Ang *Downtown* (sa gitna ng lungsod), ang *Oregon Section* (sa katimugang dulo), at ang *Junction* (sa hilagang dulo). Nasa puso ng rehiyon ng Malawakang Pittston ang lungsod; ang nasabing rehiyon ay isang 65.35 milyang kuwadrado na rehiyon sa Kondado ng Luzerne. May kabuuang populasyon na 48,020 na katao ang Malawakang Pittston noong 2010.

## Demograpiya
## Mga sanggunian
Kategorya:Mga lungsod sa Pennsylvania
Bessemer, Alabama

Ang **Bessemer** ay isang lungsod-industriyal sa Alabama, Estados Unidos. Matatagpuan ito sa gitna-hilagang bahagi ng estado, timog-kanluran ng Birmingham. Kilala ito bilang isa sa mga sentro ng paggawa ng bakal sa estado. Ang populasyon nito ay 27,456 katao, ayon sa senso noong 2010.

Kategorya:Mga lungsod sa Alabama
Prichard, Alabama

[thumb|Lokasyon ng Prichard sa [Mobile County, Alabama|Kondado ng Mobile at Alabama.]]
Ang **Prichard** ay isang lungsod sa Alabama, Estados Unidos. Matatagpuan ito sa timog-kanlurang bahagi ng estado. Isa itong industriyal na arrabal (*suburb*) ng Mobile. Ang populasyon nito ay 22,659 katao, ayon sa senso noong 2010.

Kategorya:Mga lungsod sa Alabama
Phenix City, Alabama

thumb|Tanawin ng Phenix City mula sa himpapawid.
Ang **Phenix City** ay isang lungsod sa Alabama, Estados Unidos. Matatagpuan ito sa Ilog Chattahoochee sa silangang bahagi ng estado, katapat ng Columbus, Georgia. Ang populasyon nito ay 27,456 katao, ayon sa senso noong 2010.

Kategorya:Mga lungsod sa Alabama
Calibri

Ang **Calibri** () ay isang sans-serif na pamilya ng mga tipo ng titik na dinisenyo ni Luc(as) de Groot noong 2002–2004 at nilabas sa pangkalahatang publiko noong 2007, kasama ang paglabas nito sa Microsoft Office 2007 at Windows Vista. Sa Office 2007, pinalitan nito ang Times New Roman bilang ang unang nakalabas na pagpipilian na pamilya ng tipo ng titik sa Word at pinalitan nito ang Arial bilang ang unang nakalabas na pagpipilian na pamilya ng tipo ng titik sa PowerPoint, Excel, Outlook, at WordPad. Inilarawan ni De Groot ang banayad na pabilog na disenyo nito bilang isang mayroong "matingkad at makinis na karakter."

## Mga sanggunian
Kaurian:Tipo ng titik
University College Isle of Man

Ang **University College Isle of Man (UCM)** (Manes: *Colleish Ellan Vannin*) ay ang pangunahing sentro para sa tersiyaryo, bokasyonal at mas mataas na edukasyon sa Lupang-Sakop ng Kaputungan ng Pulo ng Man, na matatagpuan sa kabiserang lungsod ng Douglas.

Ang UCM ay nag-aalok ng mga kurso sa mas mataas na edukasyon, kabilang ang mga HNC, HND at MBA. Ang mga kursong pandigri ay inaalok katuwang ang Unibersidad ng Chester (mula 1996)  at (noon) Liverpool John Moores University.

Bilang karagdagan sa mga kwalipikasyong akademiko at bokasyonal, ang UCM ay nag-aalok ng ilang mga propesyonal na sertipikasyon at mga maikling kurso. Ang kolehiyo ay nag-aalok din ng pag-aaral ng wikang Manes sa karamihan ng mga antas.

Bago ang rebranding ng Isle of Man College bilang University College Isle of Man, ang college enrollment ay nasa 160 full-time na mga mag-aaral.

## Mga sanggunian
Kategorya:Mga pamantasan sa United Kingdom
Unibersidad ng Berlin Humboldt

thumb|220x220px|Ang pangunahing gusali ng unibersidad, distrito ng Mitte ng Berlin
Ang **Unibersidad ng Berlin Humboldt** (, dinadaglat na **HU Berlin**; Ingles: *Humboldt University of Berlin*) ay isa sa mga pinakamatandang unibersidad sa Berlin, Alemaniya, na itinatag noong Oktubre 15, 1811 bilang **Unibersidad ng Berlin** (*Universitat zu Berlin*) sa pamamagitan ng mga Prussian na liberal na repormista at lingguwistang si Wilhelm von Humboldt. Naimpluwensyahan ng modelo ng unibersidad ang iba pang mga pamantasang Europeo at kanluranin.

## Organisasyon 
thumb|Ang Museong Humboldt
Ang unibersidad ay nahahati sa siyam na mga fakultad:
* Batas
* Matematika at Likas na Agham
* Agham ng Buhay
* Charité – Berlin University Medicine
* Pilosopiya I 
* Pilosopiya II 
* Humanidades atAgham Panlipunan 
* Teolohiya
* Ekonomika at Pangangasiwa ng Negosyo
Mayroong dalawang independiyenteng instituto (*Zentralinstitute*) na bahagi ng unibersidad:
* Sentro sa Pag-aaral ng Britanya (sa Aleman: *Großbritannienzentrum*) 
* Humboldt-Innovation (riserts transfer at spin-off service) 
* Museum für Naturkunde (Museum of Natural History) 
* Späth-Arboretum

## Kilalang alumni at guro 

File:Bundesarchiv_Bild_146-2005-0057,_Otto_von_Bismarck.jpg|Otto von Bismarck
File:Einstein_1921_portrait2.jpg|Albert Einstein
File:Karl_Marx_001.jpg|Karl Marx
File:G.W.F._Hegel_(by_Sichling,_after_Sebbers).jpg|Georg Hegel
File:Bundesarchiv_Bild183-R57262,_Werner_Heisenberg.jpg|Werner Heisenberg
File:Yeshayahu_Leibowitz_1.jpg|Yeshayahu Leibowitz
File:Max_Planck.png|Max Planck
File:Grimm.jpg|Jakob at Wilhelm Grimm
File:Angela-Davis-Mar-28-2006.jpg|Angela Davis

## Mga tala at mga sanggunian 
Kategorya:Mga pamantasan sa Alemanya
Kategorya:Berlin
Springfield, Ohio

Ang **Springfield** ay isang lungsod sa Ohio, Estados Unidos. Matatagpuan ito sa gitna-kanlurang bahagi ng estado, kanluran ng Columbus at hilaga-silangan ng Dayton. Ang populasyon nito ay 60,608 katao, ayon sa senso noong 2010.

Kategorya:Mga lungsod sa Ohio
Janice Yan

Si **Janice Yan** (, ipinaganak noong 21 Marso 1990 sa Beijing, Tsina), ay isang mang-aawit, aktres, at TV host mula sa bansang Singapore.

## Talambuhay
* Si Janice Yan ay ipinaganak sa Beijing noong 1990, ang kanyang pagkabata pag-ibig ng musika, ang mga magulang ay parehong sikat na musikero.
* Mula 1993 hanggang 2001, inilipat sa kanyang pamilya sa Singapore, ngayon nakatira sa Hong Kong. Sa bagong panahon ng pinag-aralan tulad ng piano, ballet, Chinese calligraphy at Chinese painting.
* Gamit ni Ms. Luo Xinzu sikat na soprano at tagapagturo sa pag-aaral ng vocal music noong 2002.
* Hulyo 2003, Ipinasalamat sa mga sikat na musika tagapagturo ni Ms. Liang Yueling sa bilang isang guro.
* Oktobre 2003, Siya ay nanalo kanyang award ng most popular singing award sa "Hong Kong Tom Lee Soundbase Music Competition".
* Noong Agosto 2004, Sa Warner Music Hong Kong na inayos ayon sa "2005 Warner Star Singing Competition" ay nanalo ang Champion Award.
* Noong Hulyo 2005, mas malakas na kakumpitensiya, tulad ng Ru Lin's SONY BMG MUSIC, YMCA, Musicland, magkasamang inorganisa "Mighty Band Sing contest war" sa napanalunan ang championship.
* Noong 2005 nagsimula upang makatulong sa Disney, pelikula at palabas sa TV upang i-record ang theme song pati na rin mula sa Guangdong, higit sa unang episode. Marami pa rin sa larangan ng vocal music ang karagdagang pag-aaral.

## Diskograpiya
### Mga Album
# Disyembre 2006: 大海之歌; *Song of Big Sea*
# Disyembre 2010: 我的花園在微笑; *My Garden Smiles*
# Oktobre 2017: 我有我自己; *Have Myself*

### Mga Single
# Nobyembre 2015: 我何必; *Ask Why?*
# Disyembre 2015: 也可以; *Might as Well*
# Disyembre 2015: 盔甲; *Shield*
# Mayo 2016: 成全; *Gratify*
# Oktobre 2016: 凝視; *The Gaze*
# Nobyembre 2016: 格外精彩; *The Extraordinary*
# Disyembre 2016: 只愿和你相愛; *Only You* (kasama na bandang Power Station)
# Mayo 2017: 讓我告別; *Let Me Say Goodbye*
# Agosto 2017: 萬中無一; *None of Them*
# Nobyembre 2018: 欲言又止; *Speak and Stop*
# Disyembre 2019: Hello & Goodbye
# Pebrero 2020: 愛上現在的我; *Right , now!*
# Marso 2020: Please Don't Cry

## Pilmograpiya
* 2013: 物一世。人一世; *Wu Yi Shi, Ren Yi Shi*

## Mga sanggunian
## Kawing Panlabas
* 
* 
* 
* 

Kategorya:Mga artista mula sa Tsina
Kategorya:Ipinanganak noong 1990
Djoomart Otorbaev

**Djoomart Otorbaev** ay isang Punong Ministro ng Kyrgyzstan Mula 2014 hanggang 2015.

Kategorya:Ipinanganak noong 1955
Kategorya:Nabubuhay na mga tao
Century Gothic

Ang **Century Gothic** ay isang sans-serif na pamilya na tipo ng titik sa estilong heometriko, na nilabas ng Monotype Imaging noong 1991. Mabigat na naimpluwensiya ito ng tipo ng titik na Futura, bagaman may mas mataas na *x-height*, at ang kasaysayan ng disenyo nito ay hinango mula sa dalawang hiwalay na pamilya ng tipo ng titik na nilayon bilang kakompitensya ng Futura. Isa itong *digital* na pamilya ng tipo ng titik na hindi napunta sa aktuwal na tipo sa *foundry*.
## Mga sanggunian
Estasyon ng Bambang

Ang **Estasyong Bambang ng LRT** () ay isang estasyon sa *Manila LRT* (LRT-1). Katulad ng iba pang mga estasyon ng LRT-1, nakaangat sa lupa ang estasyong Bambang. Matatagpuan ang estasyon sa Santa Cruz, Maynila, sa Abenida Rizal. Ipinangalan ang estasyon mula sa Kalye Bambang, ang kalyeng katabi ng estasyon.

Nagsisilbi bilang pansiyam na estasyon ang estasyong Bambang para sa mga treng LRT-1 na patungo sa Baclaran at pang-labindalawang estasyon para sa mga treng patungo sa Roosevelt. Isa rin ito sa limang estasyon ng LRT na naglilingkod sa distrito ng Santa Cruz, ang iba pa ay Blumentritt, Tayuman, Doroteo Jose, at Carriedo.

## Mga kalapit na palatandaang pook
Malapit ang estasyon sa mga pangunahing ospital tulad ng Jose Reyes Memorial Medical Center, Ospital ng San Lazaro, at Metropolitan Medical Center; gayundin sa mga institusyong pang-edukasyon tulad ng Mataas na Paaralan ng Saint Stephen, Mataas na Paaralan ng Doña Teodora Alonzo, Paaralang Kristiyano ng Hope, Mababang Paaralan ng Francisco Balagtas, at Pamantasan ng Santo Tomas.

## Mga kawing pangpanlalakbay
Maaaring kumuha ng mga dyip, traysikel, o taxi mula Estasyong Bambang ang mga mananakay patungo sa kanilang destinasyon sa Santa Cruz, Sampaloc at Tondo.

## Pagkakaayos ng Estasyon
Bambang
Estasyon ng Balintawak

Ang **Estasyong Balintawak ng LRT** () ay isang estasyon sa Unang Linya ng LRT. Itinayo ito noong Line 1 North Extension Project, at binuksan ito noong Marso 22, 2010. Ang estasyong ito, kasama na ang Estasyong Malvar, ay magsisilbi sa mga pasahero papunta at galing sa hilagang bahagi ng Luzon sa pamamagitan ng North Luzon Expressway.

Ito ay nagsisilbing ikalawang estasyon para mga tren na patungong Dr. Santos at pang-dalawamput-apat na estasyon para sa mga tren na patungong Fernando Poe Jr..

Isa ang Balintawak sa dalawang estasyon ng LRT na naglilingkod sa Lungsod Quezon, ang isa pa ay Roosevelt.

Matatagpuan ang estasyon sa Barangay Apolonio Samson (Balintawak) sa harap ng Pamilihan ng Balintawak, at malapit sa hangganang Lungsod Quezon - Caloocan. Malapit ito sa Abenida Bonifacio at North Luzon Expressway (NLEx).

Ang estasyong Balintawak ay nagsilbing pansamantalang hangganan hanggang sa unang pagbubukas ng estasyong Roosevelt (na ngayo'y Fernando Poe Jr.) noong Oktubre 2010 at ang pansamantalang pagsasara ng naturang estasyon mula Setyembre 2020 hanggang Disyembre 2022 para sa konstruksyon ng estasyong North Avenue.

## Mga kalapit na palatandaang pook
Kabilang sa mga pinakamalapit na pook ay Pamilihan ng Balintawak, EDSA-Cloverleaf Interchange, Bantayog ng Sigaw sa Balintawak, St. Joseph the Worker Parish Church, Wilcon Builders Depot at Balintawak Home Depot.

## Mga kawing pangpanlalakbay
May ilang panlungsod at panlalawigan na bus na dumadaan hilaga ng Kalakhang Maynila, tulad ng Victory Liner, Baliwag Transit, at CEM Trans Services.

## Pagkakaayos ng Estasyon
Balintawak
Unibersidad ng Belize

Ang **Unibersidad ng Belize** (**UB**) ay isang institusyong multi-lokasyonal para sa mas mataas na edukasyon, at ang pambansang unibersidad ng Belize. Ang institusyon ay nag-aalok ng mga sertipiko, diploma, associate degree, bachelor degree, at isang graduate degree. Ang UB Central Campus ay matatagpuan sa lungsod ng Belmopan, ang kampus ay ang site ng isang proyekto para sa malinis na enerhiyang solar na makakatulong upang gawing sustenable ang unibersidad.

Ang mga kulay ng unibersidad aylila at ginto; ang maskot ay nito ay ang "Itim na Jaguar" at motto nito naman ay "Education Empowers a Nation".

Ang Unibersidad ng Belize ay itinatag noong Agosto 2000 bilang ang pagsasama-sama ng limang institusyon sa antas-tersiyaryo: 
* Bliss School of Nursing 
* Belize Technical College 
* Belize Teachers' College 
* University College of Belize 
* Belize School of Agriculture
Maliban sa ang huling, ang lahat ng mga institusyon na bumubuo sa UB ay matatagpuan sa Belize City; May afiliyeyt na kolehiyo ang UCB sa Belmopan.

## Mga sanggunian
Kategorya:Mga pamantasan
Kategorya:Edukasyon sa Belize
Copperplate Gothic

Ang **Copperplate Gothic** ay isang pamilya ng tipo ng titik na dinisenyo ni Frederic W. Goudy at nilabas ng American Type Founders (ATF) noong 1901. Nilikha ito ni Goudy noong unang bahagi ng kanyang karera habang nangangailangan ng mga komisyon, bagaman, sinulat niya sa kanyang sariling talambuhay na pinagkaingat-ingatan niya ang mga guhit para sa mga kalidad nito at binanggit na ang mga disenyo ay nanatiling malawakang ginamit.

Ginamit ang pamilya ng tipo ng titik sa logo ng palabas na *Who Wants to Be a Millionaire?* at sa logo ng Universal Pictures mula 1997 hanggang 2012. Ginamit din ito sa pambungad na pagkakasunud-sunod ng pamagat at sa kard pang-negosyo ni Paul Allen sa pelikula noong 2000 na *American Psycho*.

## Mga sanggunian
Kaurian:Tipo ng titik
Bitstream Charter

Ang **Bitstream Charter** ay isang serif na pamilya ng tipo ng titik na dinsenyo ni Matthew Carter noong 1987 para sa Bitstream Inc. Nakabatay ang Charter sa mga karakter ni Pierre-Simon Fournier, na nagsimula noong ika-18 siglo. Inuri ito ng Bitstream bilang isang transisyunal na serif na pamilya ng tipo ng titik (Bitstream Transitional 801), mayroon din itong kinatatampukan na slab-serif na pamilya ng tipo ng titik at kadalasan na inuuri ng ganito;
## Mga sanggunian
Kategorya:Tipo ng titik
Coronet

Ang **Coronet** ay isang iskrip na tipo ng titik (*typeface*) na dinisenyo ng Amerikanong si R. Hunter Middleton noong 1937.

## Mga gamit sa popular na kultura
Ang "pirma" ni Andy Warhol sa pabalat ng *Velvet Underground and Nico* ay ginawa sa tipo ng titik na ito. Ginamit din ito sa logo ng *reality television* na palabas na  *Newlyweds: Nick & Jessica* na pinagbibidahan ng mag-asawang sinag Nick Lachey at Jessica Simpson.

## Tingnan din
* Talaan ng mga pamilya ng tipo ng titik na script

## Mga sanggunian
Kategorya:Tipo ng titik
Wiesbaden Swing

Ang **Wiesbaden Swing** ay isang anyong iskrip na tipo ng titik na nilikha ng Aleman na nagdidisenyo ng komunikasyon na si Rosemarie Kloos-Rau. Inilabas ito ng Linotype noong 1992. Bilugan ang estilo ng titik, subalit hindi magkakaugnay ang mga titik.

## Tingnan din
* Talaan ng mga pamilya ng tipo ng titik na script

## Mga sanggunian
Kategorya:Tipo ng titik
Cooper Black

Ang **Cooper Black** ay isang napakapal o *ultra-bold* na serif na pamilya ng tipo ng titik na nilayon para sa pagpapakita na dinisenyo ni Oswald Bruce Cooper at nilabas ng Barnhart Brothers & Spindler *type foundry* noong 1922. Mabilis ito naging pamantayang pamilya ng tipo ng titik at nilisensya ng American Type Founders at kinopya din ng maraming mga gumagawa ng sistemang imprenta.
## Mga sanggunian
Kaurian:Tipo ng titik
Mombasa

thumb|300px|Panoramang urbano ng Mombasa.
thumb|Kabayanan ng Mombasa
Ang **Mombasa** (/məmˈbɑːsə/; *Kenyan English*: [mɔmˈbɑːsə]) ay ang pangalawang pinakamataong lungsod sa Kenya. Ito rin ang kabisera ng Kondado ng Mombasa. Matatagpuan ito sa baybayin ng timog-silangang Kenya. Tinatayang 1.2 milyong katao ang populasyon ng lungsod noong 2016.

Dahil sa lokasyon nito, ang Mombasa ay pangunahing daungan ng bansa. Mayroon din itong paliparang pandaigdig. Ito rin ang panrehiyong pusod ng ekonomiya, kalakalan, kultura, at turismo. Ang lokasyon nito sa Karagatang Indiyano ay nagbigay sa pagiging makasaysayang sentro ng kalakalan ang lungsod, at magkailang beses na itong nakontrol ng maraming bansa dahil sa istratehikong lokasyon nito.

## Tingnan din
* Talaan ng mga lungsod sa Kenya

## Mga sanggunian
Kategorya:Mga lungsod ng Kenya
Lodwar

thumb|Lodwar
Ang **Lodwar** ay ang pangunahing bayan sa hilaga-kanlurang Kenya, at matatagpuan ito sa kanluran ng Lawa ng Turkana sa Daang A1. Sa kanluran nito matatagpuan ang mga burol ng Loima. Ito ang kabisera ng Kondado ng Turkana. Ang populasyon nito ay 48,316 katao, ayon sa senso noong 2009. Karamihan sa mga nakatira rito ay mga palipat-lipat na pastol. Ang mga pangunahing industriya nito ay paghahabi ng basket at turismo. Pinagsisilbihan ito ng Paliparan ng Lodwar.

Kategorya:Mga lungsod ng Kenya
Eldoret

thumb|Eldoret
Ang **Eldoret** ay isang pangunahing lungsod sa Kenya. Ito ang kabisera ng Kondado ng Uasin Gishu. Matatagpuan ito sa kanlurang bahagi ng bansa, timog ng mga Burol ng Cherangani. Isa ito sa mga pinakamataong lungsod sa bansa, na may populasyong 289,380 katao ayon sa senso noong 2009.

## Tingnan din
* Talaan ng mga lungsod sa Kenya

## Mga sanggunian
Kategorya:Mga lungsod ng Kenya
Nakuru

thumb|Tanawin ng Nakuru
thumb|Mga plamengko sa Lawa ng Nakuru.
Ang **Nakuru** ay ang pang-apat na pinakamataong lungsod ng Kenya sa Silangang Aprika. Ito ang kabisera ng Kondado ng Nakuru. Matatagpuan ito sa gitna-kanlurang bahagi ng bansa, malapit sa **Lawa ng Nakuru**. Nakatayo ito sa taas na 1,850 metro sa ibabaw ng lebel ng dagat. May populasyon ito na 307,990 katao. Ang kalapit na Lawa ng Nakuru ay kilala dahil sa kagilagilalas na kawan ng mga plamengko nito.

## Tingnan din
* Talaan ng mga lungsod sa Kenya

## Mga sanggunian
Kategorya:Mga lungsod ng Kenya
Lamu

thumb|Lamu
Ang **Lamu** ay isang bayan sa Pulo ng Lamu na bahagi ng Kapuluan ng Lamu sa baybayin ng Kenya. Nakatayo ito 341 kilometro (212 milya) hilaga-silangan ng Mombasa sa pamamagitan ng daan. Ito ang kabisera ng Kondado ng Lamu. Ito rin ang pinakamatandang bayan sa Kenya na tinitirhan pa rin ng tao, at isa itong sityo ng UNESCO World Heritage. Isa ito sa mga unang pamayanang Swahili sa baybayin ng Silangang Aprika, at itinatag ito noong 1370. Matatagpuan rito ang Kuta ng Lamu (*Lamu Fort*) at 23 moske. Karamihan sa mga nakatira rito ay Muslim.

Kategorya:Mga lungsod ng Kenya
Malindi

thumb|Dalampasigan sa Malindi.
Ang **Malindi** ay isang lungsod sa Look ng Malindi sa bunganga ng Ilog Galana sa baybayin ng Karagatang Indiyano ng Kenya. Matatagpuan ito 120 kilometro hilaga-silangan ng Mombasa. Ang populasyon nito ay 207,253 katao ayon sa senso noong 2009. Ito ang pinakamataong pook urbano sa Kondado ng Kilifi, subalit ang kabisera ng kondado ay sa bayan ng Kilifi.

## Tingnan din
*Talaan ng mga lungsod sa Kenya

## Mga sanggunian
Kategorya:Mga lungsod ng Kenya
University College Dublin

thumb|Michael Smurfit Graduate School of Business, Blackrock
thumb|UCD Quinn School of Business

Ang **University College Dublin** (karaniwang tinutukoy bilang **UCD**) () ay isang research university sa Dublin, Ireland. Ito ay may higit sa 1482 guro at 32,000mag-aaral, at ito ang pinakamalaki sa Ireland. Ang university ay nagmula sa isang samahang itinatag noong 1854 (ang Katolikong Unibersidad ng Ireland) kung saan si John Henry Newman ang siyang naging unang rektor, nireporma ito noong 1880 at nagkaroon ng sariling tsarter noong 1908. Ang Universities Act, 1997 ang nagtakda ng bagong pangalan ng unibersidad bilang "National University of Ireland, Dublin", at kasunod namang ministeryal na kautusan noong 1998 ang nagpalit sa opisyal na pangalan ng institusyon bilang "University College Dublin - National University of Ireland, Dublin".

Ang University College Dublin ay madalas na nabibilang sa mga nangungunang unibersidad sa Europa. May lima itong Nobel Laureates na mga alumni at kasalukuyan at dating kawani. Sa 2016 QS World University Rankings, ang UCD ay ika-176 sa buong mundo, at nasa ika-151-200 para sa employabilidad.

Sa isang ulat na nailimbag noong Mayo 2015, pinapakita na ang kabuuang pang-ekonomiyang output ng UCD at ng mga mag-aaral nito sa Ireland ay aabot sa €1.3 bilyon taun-taon.

## Mga sanggunian
Kategorya:Mga pamantasan
ITC Kristen

Ang **ITC Kristen** ay isang kaswal na panulat na pamilya ng tipo ng titik na dinisenyo ni George Ryan para sa International Typeface Corporation (ITC). Nakuha ang inspirasyon sa paggawa nito sa isang *menu* (pilian para sa mga putahe) na naka sulat-kamay sa isang restawran sa Cambridge, Massachusetts,  at mayroon asimetrikong kayarian na parang sulat-kamay ng isang bata.

## Mga sanggunian
Kategorya:Tipo ng titik
Courier

Ang **Courier** ay isang pamilya ng tipo ng titik na *monospaced slab serif*. Dinisenyo ito ni Howard "Bud" Kettler (1919-1999). Unang ginawa para sa mga makinilya ng IBM, inangkop ito para gamitin bilang isang tipo ng titik sa kompyuter at ang mga bersyon nito ay na-*install* sa karamihan ng mga kompyuter pang-*desktop*. 
## Mga sanggunian
DejaVu

Ang **DejaVu** ay isang tipo ng titik na dinesenyo noong 2004. Ang mga ito ay popagbabago ng tipo ng titik na Bitstream Vera na dinisenyo para sa mas malawak na sakop ng Unicode, gayon din ang pagbibigay ng mas maraming mga estilo.

Makukuha ang mga tipo ng titik na DejaVu mula sa proyektong *DejaVu* sa GitHub. May ilang mga *operating system* (OpenBSD, Solaris, Haiku, AmigaOS 4, mga distribusyon ng GNU/Linux tulad ng Ubuntu, Debian, Fedora, at RHEL) ang mayroong mga tipo ng titik na DejaVu sa kanilang unang piling instalasyon, at minsan ay ginagamit bilang mga tipo ng titik ng kanilang sistema. Kabilang din ang mga tipo ng titik sa propyetaryong BlackBerry OS, simula pa noong bersyong 4.5, sa ilalim ng mga pangalang "BBAlphaSans" at "BBAlphaSerif", hanggang napalitan sila ng tipo ng titik na Slate nang naging BlackBerry 10.

## Mga sanggunian
Kategorya:Tipo ng titik
Kisumu

thumb|Kisumu
Ang **Kisumu** (dating kilala bilang *Port Florence*) ay isang daungang lungsod sa Kondado ng Kisumu sa Kenya. Ito ang pangatlong pinakamataong lungsod sa bansa, na may populasyon na 409,928 katao sang-ayon sa senso noong 2009. Ito rin ang pangunahing lungsod ng kanlurang bahagi ng bansa, at ang ikalawang pinakamahalagang lungsod sa Lake Victoria basin, pagkaraan ng Kampala, Uganda.

Itinatag ito noong 1901 bilang pangunahing panloob na terminal ng Uganda Railway na nangangalang "*Port Florence*". Bagaman tumamlay ang kalakalan noong mga dekada-1980 at 1990, umuunlad na muli ito sa mga iniluluwas na langis.

Sa literal, ang Kisumu ay nangangahulugang lugar ng palitang kalakal ("*sumo*"). Ang lungsod ay may estadong "friendship" sa Cheltenham, United Kingdom, at estadong "*sister city*" sa dalawang Amerikanong lungsod: Roanoke ng Virginia at Boulder ng Colorado.

## Tingnan din
* Talaan ng mga lungsod sa Kenya

Kategorya:Mga lungsod ng Kenya
Talaan ng mga lungsod sa New York

Narito ang **talaan ng mga lungsod sa estado ng New York** sa silangang Estados Unidos. Sa kasalukuyan, mayroong 62 lungsod ang estado. Nagbibigay rin ang talaang ito ng pangunahing kondado (*county*) na kinaroroonan ng bawat lungsod.

Maliban sa Sherrill, kaiba ang mga lungsod sa mga bayan (*town*). Ang Geneva at Lungsod ng New York ay mga tanging lungsod na nasa higit sa isang kondado.

__NOTOC__

## Talaan

## Mga sukdulan sa laki at populasyon
Ang pinakamatao at pinakamalaking lungsod ayon sa lawak sa estado ay ang Lungsod ng New York, na tahanan ng higit sa 8.2 milyong katao at bumubuo sa higit sa 800 kilometrong kuwadrado (300 milyang kuwadrado) ng lupa (kapag kasama ang katubigan, umaabot ito sa 1,210 kilometrong kuwadrado o 468.87 milyang kuwadrado). Ang pinakakakaunting-tao na lungsod ay Sherrill, na may higit sa 3,147 katao lamang noong 2000. Ang pinakamaliit na lungsod ayon sa lawak ay Mechanicville, na sumasaklaw sa 2.4 kilometrong kuwadrado (0.91 milyang kuwadrado) (kung saang 0.2 kilometrong kuwadrado o 0.08 milyang kuwadrado nito ay katubigan).
**^** Ang 1653 ay opisyal na kinikilalang petsa. Hinikayat ni Peter Stuyvesant ang States-General of the Netherlands na bigyan ng karta (*charter*) ang lungsod ng Nieuw Amsterdam noong 1653.  Nagbigay ng bagong pangalan si Richard Nicolls, ang sugong Ingles, na "*New York*" ang lungsod dalawang araw pagkaraan ng pagbihag nito noong 1664.  Muling binigyan ni gobernador ng lalawigan Thomas Dongan ng karta ang lungsod sa ilalim ng tanda ng Duke ng York noong 1683, subalit hindi nilathala ang karta hanggang 1686.  Sa huli, muling ininkorporada ang New York noong 1898 kasama ang lahat ng mga kasalukuyang *borough* nito.

## Mga sanggunian
New York
Kolehiyong Trinity, Dublin

thumb|Exterior
thumb|College Park, Trinity Dead
thumb|Isang taglamig sa College Park

Ang **Kolehiyong Trinity, Dublin** (, Ingles: *Trinity College, Dublin*) ay ang nag-iisang bahaging kolehiyo ng Unibersidad ng Dublin, isang pananaliksik na unibersidad sa Ireland. Ang kolehiyo ay itinatag noong 1592 bilang "ina" ng isang bagong unibersidad, na iminodelo sa mga unibersidad ng Oxford at Cambridge, ngunit, hindi tulad ng mga ito, isa lamang sa kolehiyong naitatag, kaya't ang titulong "Trinity College" at "University of Dublin" ay itinuturing na magkasingkahulugan sa praktikal na kadahilanan. Ito rin ay isa sa pitong mga sinaunang unibersidad ng Britanya at Ireland, pati na rin ang pinakamatanda sa Ireland.

Ang Kolehiyong Trinity ngayon ay napapalibutan ng lungsod ng Dublin at matatagpuan sa College Green, malapit sa Bahay ng Parlamento ng Ireland. Ang kolehiyo ay sumasakop sa eryang 190,000&#x20;m2 (47 acres), kung saan marami sa mga gusali nito ay nakakalat sa malaking quadranggel at dalawang playing field. Ang kolehiyo ay nahahati sa tatlong mga kaguruan na binubuo ng 25 mga paaralan, at nag-aalok ng mga digri at kursong diploma sa mga antas andergradweyt at gradwado. Noong 2016, ang unibersidad ay nairanggo sa  Times Higher Education (THE) World University Rankings bilang ang ika-96 pinakamahusay na unibersidad sa mundo, sa QS World University Rankings naman ay ika-98, habang sa  Academic Ranking of World Universities ay nasa 151-200 hanay, at ayon sa mga ito ay ang pinakamahusay na unibersidad sa Ireland. Ang aklatan ng kolehiyo ay isang legal na deposito para sa Ireland at United Kingdom, na naglalaman ng higit sa 4.5 milyong naka-print na mga volyum at makabuluhang dami ng mga manuskrito (kabilang ang Book of Kells), mga mapa at musika.

## Mga tala 
## Mga sanggunian
Kategorya:Mga pamantasan
Unibersidad ng Luxembourg

thumb|Campus Luxembourg

Ang **Unibersidad ng Luxembourg** (Pranses: *Université du Luxembourg*; Ingles:* University of Luxembourg*), ay isang pampublikong unibersidad sa pananaliksik na may isang malinaw na internasyonal, multilingguwal at interdisiplinaryong karater, na matatagpuan sa Belval Campus at sa Luxembourg City, Luxembourg. 

Itinatag noong 2003, ang unibersidad ay nakabuo ng reputasyon bilangkabilang sa mga pinakamahusay na batang unibersidad sa mundo. Ito ay niraranggo sa ika-11 pwesto sa Times Higher Young University Rankings para sa taong 2017, at ika-178 sa Times Higher World University Rankings, 2016.

## Mga sanggunian
Kategorya:Mga pamantasan
Cantarell

Ang **Cantarell** ay ang unang napipiling pamilya ng tipo ng titik sa *user interface* ng GNOME simula pa noong bersyon 3.0, na pinapalitan ang Bitstream Vera at DejaVu. Pinasimulan ang tipo ng titik ni Dave Crossland noong 2009.

## Kasayasayan 
Noong 2009, sinumulan ang pagdidisenyo ng Cantarell na tipo ng titik ni Dave Crossland noong siya ay nag-aaral ng mga pamilya ng tipo ng titik sa Unibersidad ng Reading. Noong 2010, pinili ang mga tipo ng titik ng GNOME para gamitin sa 3.0 na bersyon nito, at nilipat ang mga pinagmulang mga tipo ng titik sa repositoryo ng Git ng GNOME. Pinapanatili ang mga tipo ng titik doon, na pinapahintulot ang pag-aambag mula sa iba't ibang mga nagdidisenyo kabilang sina Jakub Steiner at Pooja Saxena. Noong 2013, sumali si Pooja Saxena bilang isang interno para sa "*Outreach Programme for Women*" ng pundasyon ng GNOME, at nagtrabaho para pagbutihin ang disenyo at suporta sa wika. Noong 2014, binigyan si Pooja ng pinansyal na suporta ng Google Fonts para palawakin ang disenyo sa Devanagari, ngunit dahil sa di maiwasang pag-aayos sa metrikong patayo, nailathala ang pamilya ng tipo ng titik sa bagong pangalan, ang Cambay.

Sa GNOME 3.28, muling dinisenyo ang tipo ng titik na may dalawang karagdagang bigat, ang magaan at ekstrang makapal.

## Mga sanggunian
Kaurian:Tipo ng titik
Calisto MT

Ang **Calisto MT** ay isang lumang estilo na serif na pamilya ng tipo ng titik na dinisenyo para sa Monotype Corporation *foundry* noong 1986 ni Ron Carpenter, isang tipograpong Briton. Ang napakaliit na glipo nito ay parang may laki na malalaking korpus.
## Mga sanggunian
Kaurian:Tipo ng titik
Franklin Gothic

Ang **Franklin Gothic** at ang mga kaugnay na mga mukha nito ay isang malaking pamilya ng realistang sans-serif na mga tipo ng titik na ginawa ng American Type Founders (ATF) at krinedito ang punong nagdisenyo na si Morris Fuller Benton.

Isa sa mga kilalang ekstensyon ng Franklin Gothic ay ang ITC Franklin Gothic ni Victor Caruso noong dekada 1970, na pinalawak ang serye upang isama ang mga bigat sa aklat na tulad ng News Gothic ni Morris Fuller Benton na nasa mataas na x-height at estilong dekada 1970. Bahagi ito ng naka-*bundle* sa Microsoft Windows.

## Mga sanggunian
Kaurian:Tipo ng titik
Wikang Hmong

Ang wikang **Hmong** ay isang wikang sinasalita sa ilang bahagi ng Timog-Silangang Asya at Tsina.

Kaurian:Mga wika
Kilifi

thumb|Kilifi
Ang **Kilifi** ay ang kabisera ng Kondado ng Kilifi (*Kilifi County*) sa Kenya. Matatagpuan ito sa bunganga ng Ilog Goshi sa baybayin ng Kenya 56 kilometro (35 milya) mula sa Mombasa sa pamamagitan ng daan. Ang populasyon nito ay 122,899 katao, ayon sa senso noong 2009. Kilala ito sa aplaya nito at mga guho ng Mnarani, kasama na ang mga moske at puntod na mula pa sa ika-14th hanggang ika-17th siglo.

## Mga sanggunian
Kategorya:Mga lungsod ng Kenya
Hama

thumb|Isa sa mga "*noria*" ng lungsod.
Ang **Hama** (Arabo: حماة‎‎ *Ḥamāh* [ħaˈmaː], "*fortress*"; Hebreong Biblikal: חֲמָת‎ *Ḥamāth*) ay isang lungsod sa mga pampang ng Ilog Orontes sa gitna-kanlurang Syria. Matatagpuan ito 213 kilometro (132 milya) hilaga ng Damasco at 46 kilometro (29 milya) hilaga ng Homs. Ito ang kabisera ng Gobernado ng Hama (*Hama Governorate*). Isa ito sa mga pinakamataong lungsod sa bansa, na may 312,994 katao ayon sa senso noong 2004. Noong 2009, tinataya na may 854,000 katao ang lungsod, at dahil diyan ito ang pang-apat na pinakamataong lungsod sa bansa kasunod ng Aleppo, Damasco, at Homs.

Tanyag ang lungsod sa labimpitong *noria* nito na ginamit sa pagpapatubig ng mga hardin, na sinasabi ng mga taga-lungsod na mula pa sa 1100 B.K.. Bagaman ginamit noon sa irigasyon, nananatili na lamang ang mga *noria* sa layuning pang-estetiko (o kagandahang panlabas na anyo).

Sa mga huling dekada, naging kilala ang lungsod ng Hama bilang sentro ng oposisyong kontra-Ba'ath sa Syria, lalo na ang Muslim Brotherhood. Sinalakay ng Hukbong Katihan ng Syria ang lungsod, simula sa *riot* noong 1964, at naging tagpo ng pagpatay ng maraming tao noong Himagsikang Islamismo sa Syria nang naganap ang mga masaker sa lungsod noong 1981 at 1982 kung saan 25,000 katao ang nasawi. Muling naging tagpuan ang lungsod ng laban sa pagitan ng militar ng Syria at pwersang oposisyon bilang isa sa mga pangunahing kaganapan ng Digmaang Sibil sa Syria sa paglusob ng lungsod noong 2011.

## Tingnan din
* Talaan ng mga lungsod sa Syria

## Mga sanggunian
Kategorya:Mga lungsod ng Syria
Kategorya:Mga estadong Arameo
Homs

thumb|Pagkawasak sa Homs noong 2012.
Ang **Homs** (;  / ALA-LC: *Ḥimṣ*), dating kilala bilang *Emesa* (Griyego: Ἔμεσα *Emesa*), ay isang pangunahing lungsod sa kanlurang Syria at kabisera ng Gobernado ng Homs. Ito ay 501 metro (1,644 talampakan) sa ibabaw ng lebel ng dagat at matatagpuan 162 kilometro (101 milya) hilaga ng kabisera na Damasco. Matatagpuan ito sa Ilog Orontes, at ito rin ang gitnang ugnay sa pagitan ng mga lungsod sa loob at baybayin ng Mediterraneo.

Bago ang Digmaang Sibil ng Syria, ang Homs ay pangunahing sentro ng industriya, at may populasyon na 652,609 katao noong senso ng 2004. Ito ang pangatlong pinakamataong lungsod sa Syria kasunod ng Aleppo sa hilaga at Damasco sa timog. Ang populasyon nito ay kumakatawan sa pangkalahatang pagkakaiba-iba ng relihiyon, na binubuo ng Sunni at Alawite at Kristiyano. May mga makasaysayang moske at simbahan sa lungsod, at malapit ito sa kastilyo ng Krak des Chevaliers na isang Pandaigdigang Pamanang Pook.

Hindi lumitaw sa talang pangkasaysayan ang Homs hanggang sa ika-unang dantaon BCE sa panahon ng mga Seleucid. Kalaunan ito ay naging kabisera ng isang kahariang pinamumunuan ng dinastiyang Emesani na hinanguan ng pangalan ng lungsod. Sa simula ito ay sentro ng pagsamba kay El-Gabal na diyos ng araw, subalit nakamit ito ang kahalagahan sa Kristiyanismo sa ilalim ng mga Bisantino. Nilupig ng mga Muslim ang Homs noong ika-7th dantaon at ginawa nilang kabisera ng isang distrito na sumilang sa kasalukuyang pangalan nito. Sa kabuuan ng panahong Islamiko, ang mga dinastiyang Muslim na naglalaban para sa pamamahala ng Syria ay nag-aasam na kunin ang Homs dahil sa estratehikong kinalalagyan nito sa lugar. Nagsimulang humina ang Homs sa ilalim ng mga Otomano at sa ika-19 dantaon lamang naibalik ng lungsod ang kahalagahang ekonomiya nito nang lumakas ang industriyang bulak nito. Noong panahon ng pamumuno ng Mandatong Pranses, naging sentro ng paghihimagsik ang lungsod. Kasunod ng kasarinlan ng Syria noong 1946, naging sentro naman ito ng paglaban ng Baathist sa mga unang pamahalaan ng Syria.

Sa nagaganap na Digmaang Sibil ng Syria, naging kuta ng oposisyon ang Homs. Dahil diyan, naglunsad ng isang paglusob ng militar ang pamahalaan ng Syria laban sa lungsod noong Mayo 2011. Ang kasunod na Paglusob ng Homs ay nagiwan ng pagkawasak ng malaking bahagi ng lungsod at pagkamatay ng libu-libo. Ang digmaan sa lungsod ay natapos noong 2015 nang lumisan ang mga rebelde na naging bunga ng tagumpay ng pamahalaan.

## Tingnan din
* Talaan ng mga lungsod sa Syria

## Mga sanggunian
Kategorya:Mga lungsod ng Syria
Impact

**Impact** ang pangalan ng isang realistang sans-serif na pamilya ng tipo ng titik na dinisenyo ni Geoffrey Lee noong 1965 at nilabas ng Stephenson Blake *foundry* ng Sheffield. Kilala ito sa pagkakabilang sa sentral na bahagi ng mga tipo ng titik para sa pakete o *package* ng Web at ipinapamahagi sa Microsoft Windows simula sa bersyong Windows 98. Sa kasalukuyan, higit na ginagamit ito para sa mga *image macro* o ibang meme sa Internet.

Naging isang direktor ng disenyo sa pag-aanunsyo si Lee at dinisenyo ang Impact na inisip ang mga paskil at materyal sa publisidad.

Nilayon ang Impact na umakma sa isang uso noong dekada 1960 na tumutungo sa makapal at "industriyal" na mga sans-serif. 

## Mga sanggunian
Kaurian:Tipo ng titik
Lucida

Ang **Lucida** (bigkas: ) ay isang pinalawak na pamilya ng mga kaugnay na pamilya ng tipo ng titik na dinisenyo nina Charles Bigelow at Kris Holmes at nilabas mula 1984 pataas. Nilayon na gawin ito upang maging labis na mababasa kapag inimprenta sa maliit na sukat o pinapakita sa mababang-resolusyong *display* – kaya naman ganito ang pangalan, mula sa salitang Ingles na *lucid* (maliwanag o madaling maunawaan).

Maraming iba't ibang uri ang Lucida, kabilang ang serif (Fax, Bright), sans-serif (Sans, Sans Unicode, Grande, Sans Typewriter) at mga script (Blackletter, Calligraphy, Handwriting). Nilabas ang marami kasama ang ibang software, tulad ng Microsoft Office.

## Mga sanggunian 
Kaurian:Tipo ng titik
Estasyon ng Pedro Gil

Ang **Estasyong Pedro Gil ng LRT**, na kilala rin bilang **Estasyong Pedro Gil ng LRT** at minsang tinawag na **Estasyong Herran ng LRT**, ay isang estasyon sa Sistema ng Light Rail Transit ng Maynila (Unang Linya ng LRT). Katulad ng iba pang mga estasyon ng LRT-1, nakaangat sa lupa ang estasyong Quirino. Nagsisilbi ang estasyon sa distrito ng Ermita, Maynila, at matatagpuan ito sa panulukan ng Abenida Taft at Kalye Pedro Gil. Hango ang pangalan ang estasyon sa Kalye Pedro Gil, na dating tinawag na Kalye Herran (*Calle Herrán* sa Wikang Kastila).

Nagsisilbi bilang pang-labing-apat na estasyon ang estasyong Quirino para sa mga treng LRT-1 na patungo sa Baclaran at pampitong estasyon para sa mga treng patungo sa Roosevelt.

## Mga kalapit na palatandaang pook
Malapit ang estasyon sa Ospital Heneral ng Pilipinas na isa sa mga pinakamatandang ospital sa Pilipinas, gayundin sa University of the Philippines Manila, Saint Paul University Manila, Philippine Christian University, Philippine Women's University at Philippine Science Centrum. Dahil sa lokasyon nito sa Ermita, malapit ang estasyon sa mga sentrong pasyalan at panlibangan tulad ng Robinsons Place Manila at Hyatt Hotel and Casino Manila, gayundin sa Kalye Julio Nakpil (dating Kalye Vermont) na kilala sa mga serbisyong pagtatato (*tattooing services*) nito.

## Mga kawing pangpanlalakbay
Pinagsisilbihan ang estasyon ng mga taksi at dyipni na dumadaan sa ruta ng Abenida Taft at mga kalapit na ruta. Humihinto ang mga taksi at dyipni malapit sa estasyon at maaaring gamitin upang ilulan ang mga mananakay papunta at galing sa Ermita.

## Pagkakaayos ng Estasyon 
Pedro Gil
William Leong

Si **William Leong Kuan Pui** . Siya ay isang Clergy ng Protestante, ministro ng Christian Church of Chinese Ministry, ang sikat na negosyante, politiko at pastor sa Hong Kong at Macau.

## Mga sanggunian
*
*梁君培牧師見證 Testimony of Rev. William Leong Kuan Pui(台灣聖經網得救見證) 
*教會機構名錄
*教會機構名錄

Kategorya:Tsina
Kategorya:Ipinanganak noong 1998
Kategorya:Mga Aleman
Kategorya:Mga Alemang Kristiyano
Kategorya:Mga pinuno
Kategorya:Tao
Luke Hemsworth

Si** ****Luke Hemsworth** (ipinanganak 5 Nobyembre 1980) ay isang Australianong aktor na kilala sa kanyang papel bilang Nathan Tyson sa seryeng pantelebisyon na *Neighbours* at Ashley Stubbs sa seryeng sci-fi ng HBO na *Westworld*.

## Maagang buhay 
Si Luke Hemsworth ay ipinanganak noong 5 Nobyembre 1980 sa Melbourne, Australia, ang anak nina Leonie (née van Os), isang Ingles na guro, at Craig Hemsworth, isang social-services counselor. Siya ang nakatatandang kuya nina Chris at Liam Hemsworth na kapuwa aktor. Ang kanyang lolo sa ina ay isang Dutch na imigrante, at ang kanyang iba pang lipi ay Ingles, Irish, Scottish, at Aleman.

## Karera 
Si Hemsworth ay nagsanay sa pag-arte sa National Institute of Dramatic Art. Sinimulan niya ang kanyang karera sa soap opera na *Neighbours* bilang Nathan Tyson. Higit sa lahat siya ang isang artista sa telebisyon; lumabas si Hemsworth sa mga seryeng ng *The Saddle Club*, *Blue Heelers*, *Last Man Standing*, *All Saints*, at *Satisfaction*. Noong 2012, lumabas siya sa miniseries na *Bikie Wars: Brothers in Arms* bilang Gregory "Shadow" Campbell. Lalabas siya sa paparating na pelikulang digmaan na *The 34th Battalion* bilang Robinson.

Sa kasalukuyang, siya ay isa sa mga bituin Westworld ng HBO bilang tauhang panseguridad Ashley Stubbs.

## Mga parangal
### Pelikula
### Telebisyon
## Mga sanggunian 
## Panlabas na mga link 
* 

Kategorya:Ipinanganak noong 1980
Kategorya:Nabubuhay na mga tao
Kategorya:Mga artista mula sa Australia
Droid

Ang **Droid** ay isang pamilya ng tipo ng titik na nilabas noong 2007 at nilikha ng Ascender Corporation para gamitin sa Android na plataporma ng Open Handset Alliance at nakalisensya sa ilalim ng Lisensyang Apache. 

## Mga sanggunian
Kaurian:Tipo ng titik
Microsoft Sans Serif

Ang **Microsoft Sans Serif**ay isang tipo ng titik na TrueType na pinakilala sa Windows 2000. Ito ang sumunod sa**MS Sans Serif** (dating **Helv**), isang proporsyunal na tipo ng titik na *raster* na pinakilala sa Windows 1.0. Magkatulad ang parehong mga tipo ng titik sa disenyo ng Arial at Helvetica. Ginawa ang tipo ng titik upang tumugma sa MS Sans bitmap na kasama sa mga naunang bersyon ng Microsoft Windows.
## Mga sanggunian
Kategorya:Tipo ng titik